Държавен вестник, бр. 73, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  73
боеприпаси за всяко оръжие, и дългоцевни 
огнестрелни оръжия с нарезна цев и до 100 
броя боеприпаси за всяко оръжие;
3. огнестрелни оръжия за спортни дей­
ности – всички видове късоцевни и дългоцевни 
огнестрелни оръжия и боеприпаси за тях, 
необходими за осъществяване на съответната 
спортна дейност;
4. огнестрелни оръжия за културни цели, 
използвани за филмови и телевизионни 
продукции, театрални спектакли и други 
културни прояви – всички видове късоцевни 
и дългоцевни огнестрелни оръжия и автома­
тични огнестрелни оръжия, обезопасени от 
нежелателен достъп и сработване по предназ­
начение по реда на чл. 91, ал. 3, и халосни 
боеприпаси за тях;
5. огнестрелни оръжия за колекционира­
не – всички видове огнестрелни оръжия, които 
не са идентифицирани като културна ценност 
по смисъла на Закона за културното наслед­
ство и които са обезопасени от нежелателен 
достъп и сработване по предназначение по 
реда на чл. 91, ал. 3, и боеприпаси за огне­
стрелни оръжия.
(4) Освен боеприпасите по ал. 2 и ал. 3, 
т. 1 – 4 могат да се придобиват и съхраняват 
допълнителни количества за:
1. учебни стрелби – до 50 броя за късоцевни 
огнестрелни оръжия, до 200 броя за дългоцевни 
огнестрелни оръжия с гладкостенна цев и до 
50 броя за дългоцевни огнестрелни оръжия 
с нарезна цев;
2. спортносъстезателни нужди, за ловен 
туризъм и за промишлен лов – според дока­
заните потребности.
(5) Извън количествата боеприпаси по ал. 2, 
ал. 3, т. 1 – 3 и ал. 4 лица, получили разре­
шение за носене и употреба на огнестрелни 
оръжия за ловни и спортни цели, могат да 
придобиват и съхраняват по реда на чл. 98, 
ал. 1 и 2:
1. до 1000 броя капсули и до 1000 грама 
барут – за снарядяване в домашни условия 
на боеприпаси за ловни цели;
2. капсули и барут според доказаните по­
требности – за снарядяване на стрелбища и в 
домашни условия на боеприпаси за спортни 
цели.
(6) Снарядяването по ал. 5 се извършва само 
за собствени нужди и с годни за употреба, 
фабрично произведени технически средства.
Чл. 7. (1) Боеприпаси за огнестрелни оръ­
жия по смисъла на този закон са патрони или 
изстрели или техните компоненти – снарядени 
гилзи, капсули или снаряди, които се използват 
в огнестрелно оръжие.
(2) Боеприпаси за газови и сигнални оръжия 
по смисъла на този закон са съвкупност от 
взривни вещества и други елементи, които, 
изхвърлени от оръжието, предизвикват звуков, 
светлинен или рефлекторен ефект.
(3) Боеприпаси за пневматично оръжие са 
твърди метални предмети (сачми) с различна 
конфигурация и калибър.
Чл. 8. (1) Пиротехнически изделия по сми­
съла на този закон са всички изделия, които 
съдържат взривни вещества или взривна смес 
от вещества, предназначени да произведат 
топлина, светлина, звук, газ или дим или 
комбинация от такива ефекти чрез самопод­
държащи се екзотермични химични реакции.
(2) Пиротехническите изделия според 
предназначението и степента на опасност се 
разделят на следните категории:
1. фойерверки:
а) категория 1: фойерверки, при използва­
нето на които съществува много ниска степен 
на опасност и пренебрежимо ниско ниво на 
шум и които са предназначени за употреба 
в ограничени пространства, включително 
фойерверки, предназначени за употреба в 
жилищни сгради;
б) категория 2: фойерверки, при използ­
ването на които съществува ниска степен 
на опасност и ниски нива на шум и които 
са предназначени за употреба на открито в 
обособени пространства;
в) категория 3: фойерверки, при използване­
то на които съществува средно голяма степен 
на опасност, предназначени са за употреба в 
обширни открити пространства и чието ниво 
на шум не вреди на човешкото здраве;
г) категория 4: фойерверки, при използ­
ването на които съществува висока степен 
на опасност, предназначени са за употреба 
само от лица с придобита правоспособност 
за безопасност на труда при взривни работи 
(известни като „фойерверки за професионална 
употреба“) и чието ниво на шум не вреди на 
човешкото здраве;
2. сценични пиротехнически изделия:
а) категория Т1: пиротехнически изделия 
за сценична употреба, при използването на 
които съществува ниска степен на опасност;
б) категория Т2: пиротехнически изделия за 
сценична употреба, предназначени за използва­
не само от лица с придобита правоспособност 
за безопасност на труда при взривни работи;
3. други пиротехнически изделия:
а) категория Р1: пиротехнически изделия, 
различни от фойерверки и сценични пиротех­
нически изделия, при използването на които 
съществува ниска степен на опасност;
б) категория Р2: пиротехнически изделия, 
различни от фойерверки и сценични пиротех­
нически изделия, които могат да се използват 
само от лица с придобита правоспособност 
за безопасност на труда при взривни работи.
(3) Правоспособност за безопасност на труда 
при взривни работи се придобива при условия 
и по ред, определени в нормативни актове, 
издадени на основание на Кодекса на труда.